Arun Bunchom

Muhammad Jalaluddin bin Hussein () atau nama rasmi diberikan kepadanya Arun Bunchom ("นายอรุณ บุญชม (มุฮัมมัดญะลาลุดดีน บินฮูเซ็น) จุฬาราชมนตรี". Warsara [Makalah] Islam Bangkok. Jan-Feb 2024. m/s. 4-5., lahir 11 Mac 1949) ialah Menteri Cularaja Kerajaan Thailand ke-19 dan Yang Dipertua Majlis Islam Pusat Thailand. Beliau juga ialah Pengerusi Majlis Islam Wilayah Bangkok.

 Awal hidup 
Muhammad Jalaluddin dilahirkan pada 11 Mac 1949. Beliau memperoleh ijazah sarjana muda dalam bidang hadis dan pengajian Islam dari Universiti Islam Madinah, Arab Saudi dan bidang hubungan antarabangsa jurusan sains politik dari Universiti Terbuka Sukhothai Thammathirat.

 Kerjaya 
Jalaluddin pernah bertugas sebagai guru pengajian Islam dan bahasa Arab di peringkat sanawi (menengah) di Sekolah Miftah al-Ulum Al-Diniyah serta menjadi penceramah menyampaikan kuliah agama kepada pelbagai institusi dan organisasi.

Beliau kini memegang jawatan sebagai Imam Masjid Darul Muhsinin, Mukim Khlong Tan Nuea, Daerah Watthana, Bangkok, pengerusi Majlis Islam Wilayah Bangkok, naib pengerusi Majlis Islam Pusat Thailand, pengerusi Jawatankuasa Pakar Menteri Cularaja dan banyak lagi jawatan. Beliau juga membuat penterjemahan 9 jilid kitab hadis sahih, 7 jilid terjemahan kitab Riyadussalihin dan 7 jilid terjemahan kitab fiqah (perundangan Islam)

 Sebagai menteri 
Pada 22 November 2023, Kementerian Dalam Negeri mengadakan sebuah mesyuarat bagi memilih dan meluluskan individu yang akan menjadi Menteri Cularaja ke-19 menggantikan Aziz Phitakkumpon, yang meninggal dunia pada 22 Oktober, dengan Chada Thaised, Timbalan Menteri Dalam Negeri mempengerusikan mesyuarat. Terdapat 3 calon yang disenaraikan sebagai pengganti dan keputusan pengundian adalah seperti berikut:
+Keputusan pemilihan Menteri Cularaja ke-19No.NamaJawatanUndi1Prasan SricharoenNaib Pengerusi Pakar Menteri Cularaja1292Muhammad JalaluddinPengerusi Majlis Islam Wilayah Bangkok4713Dr Wisut BillateAhli Majlis Islam Wilayah Songkhla & 
Imam Masjid Ban Nuea, Wilayah Songkhla115
Daripada resolusi mesyuarat, keputusannya Jalaluddin dipilih untuk diangkat sebagai Menteri Cularaja ke-19. Pada masa ini, Kementerian Dalam Negeri akan membentangkan namanya kepada Perdana Menteri, untuk dipersembahkan kepada Raja Thailand bagi mengesahkan pelantikan rasmi melalui Titah Diraja.

 Rujukan 

Kategori:Muslim Thailand
19
Kategori:Alumni Universiti Islam Madinah
Kategori:Alumni Universiti Terbuka Sukhothai Thammathirat